Acu i d Asqamu amwellah n Inagan n Yahwa?
Asqamu amwellah d yiwet n terbaet tamecṭuḥt n imasiḥiyen yeteeqqlen i geţwellihen Inagan n Yahwa n ddunit meṛṛa. Ieeggalen n Wesqamu-yagi amwellah steklfen s snat leḥwayeǧ:
Ţheggin-d aselmed ireṣṣan ɣef Wedlis Iqedsen i d-ţţaken di tektabin, deg inejmueen akk-d iɣerbazen n Inagan n Yahwa.—Luqa 12:42.
Ţwellihen leqdic n Inagan di ddunit meṛṛa: ţheggin leqdic n uberreḥ n lexbaṛ n lxiṛ yerna steklfen s usexdem n tukciwin.
Di lqern Amezwaru, di ‘Yarucalim, imceggeen akk-d imeqranen’ llan ţţaṭṭafen leqrarat yesean azal i lmend n imasiḥiyen meṛṛa. (Lecɣal 15:2) Asqamu amwellah yettabae lemtel-agi. Am yergazen-agi unṣiḥen n zik, ieeggalen n Wesqamu amwellah ur llin ara d lḥekkam n tuddsa-nneɣ. Ţkalayen ɣef Wedlis Iqedsen akken a ten-iwelleh yerna steeṛfen belli d Eisa Lmasiḥ i gesbedd Yahwa d Aqerru n tejmaet.—1 Ikurintiyen 11:3; Ifasusiyen 5:23.
Anwi i d ieeggalen n Wesqamu amwellah?
Deg waggur n meɣres 2016, ieeggalen n Wesqamu amwellah d wigi: Samuel Herd, Geoffrey Jackson, Stephen Lett, Gerrit Lösch, Anthony Morris, Mark Sanderson akk-d David Splane. Qeddcen di lbiru amaḍlan n Inagan n Yahwa di Waṛwik (Nuyuṛk).
Amek i gessedday Wesqamu amwellah leqdic-is?
Asqamu amwellah isbedd seţţa n trebbuyae ara yesteklfen s wayen akk icudden ɣer lecɣal n Inagan n Yahwa. Mkul aeeggal n Wesqamu amwellah iţekka deg yiwet si trebbuyae-agi, neɣ kteṛ.
Tarbaet n yemsuddsen: Testeklef s temsal icudden ɣer lqanun, s liḥalat meṛṛa iɣef ur nebni i geţḥazen Inagan n Yahwa (tiwaɣiyin am zzelzlat neɣ tibuciḍanin, leqher ɣef ddemma n wayen is i ţţamnen, d wayen nniḍen).
Tarbaet i ixeddamen: Testeklef s leqrarat yeenan iwaziwen i gqeddcen di lbiruwat iɣelnawen.
Tarbaet i usufeɣ n tezmamin: Testeklef s usufeɣ d uceggee n tezmamin ireṣṣan ɣef Wedlis Iqedsen; testeklef daɣen s lbenyan n imukan n leebada, n lbiruwat n uṭerjem akk-d lbiruwat iɣelnawen.
Tarbaet i leqdic: Teţwellih leqdic n uberreḥ n “lexbaṛ n lxiṛ n tgelda.”—Matta 24:14.
Tarbaet i uselmed: Testeklef s uselmed n leḥwayeǧ n ṛṛuḥ i geţţunefkayen deg inejmueen, deg iɣerbazen akk-d wahilen n usemḥes d ufeṛṛeǧ.
Tarbaet i tira: Teţheggi-d aselmed i d-iţeffɣen ɣef lkaɣeḍ neɣ deg wesmel n Inagan n Yahwa. Teţwellih daɣen ccɣel n ṭrejma.
Zzyada ɣef wannect-a, ieeggalen n Wesqamu amwellah ţnejmaeen mkul smana akken ad ssenqden lmeḥwiǧat n tuddsa n Inagan n Yahwa. Deg inejmueen-agi, ieeggalen n Wesqamu amwellah ţmuqulen ayen i d-iqqar Wedlis Iqedsen yerna xeddmen ayen ilezmen bac ad fken tagniţ i ṛṛuḥ iqedsen a ten-iwelleh: ţnadin ad ddukklen di ṛṛay.—Lecɣal 15:25.
Anwi i d imeawnen n Wesqamu amwellah?
D imasiḥiyen iɣef yella leţkal i geţeawanen Asqamu amwellah di trebbuyae iɣef yesteklef Wesqamu-yagi. (1 Ikurintiyen 4:2) Ḥeṛcen yerna sean lḥirfa di leqdic i teţwellih terbaet ukud i xeddmen. Ţcaraken deg unejmue n yal smana i txeddem terbaet-nsen. Γas akken ur ţţaṭṭafen ara leqrarat, ţţaken-d lewṣayat akk-d useelem yesean azal. Zzyada ɣef wannect-a, ṭṭebbiqen leqrarat i teṭṭef terbaet yerna ţnadin ad ẓren d acu n nnfee i d-ţţawin leqrarat-agi d wamek i ţwennieen lecɣal. Yezmer daɣen a ten-iceggee Wesqamu amwellah ad rzun ɣef Inagan n Yahwa di kra n imeḍqan di ddunit w’ad carken di kra n tedyanin am inejmueen n useggas neɣ inejmueen ideg i ţţunefkayen diblumat n Uɣerbaz n Gilead.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn